
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 195
                                                               30 septembrie 2025
privind preluarea, modificarea și prelungirea contractelor de închiriere a unor terenuri aparținând domeniului privat al Municipiului Sighișoara

Consiliul Local al Municipiului Sighişoara, întrunit în ședință ordinară,


Luând act de proiectul de hotărâre, înregistrat cu nr. 28.236/08.09.2025 şi la Consiliul Local Sighișoara cu nr. 29.898/23.09.2025, de referatul de aprobare, înregistrat cu nr. 28.237/08.09.2025, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea înregistrată la Municipiul Sighișoara cu nr. 27.799/03.09.2025, prin care numiții Gheorghiu Daniel și Gheorghiu Nicolae - Sebastian, în calitate de moștenitori legali (fii) ai defunctei Gheorghiu Elena și co-chiriași, au solicitat preluarea contractului de închiriere nr. 14/26.02.2021, așa cum a fost modificat și completat prin actul adițional nr. 1/26.02.2021, respectiv a părții din contractul de închiriere deținută alături de ei și de către defuncta lor mamă, având ca obiect terenul în suprafață de 412 mp., cu destinația de teren curți - constructii – 198 mp. și teren arabil – 214 mp., aferent construcției situate în municipiul Sighișoara, str. Traian nr. 3, înscrisă în Cartea Funciară nr. 58917 Sighișoara (C.F. vechi nr. 5521), nr. top. 632/2, 632/1/1, 633/1;

Ținând cont de Certificatul de moștenitor cu nr. 15/22.09.2023, emis de B.I.N. Suciu Ioana Silvia, potrivit căruia numiții Gheorghiu Daniel și Gheorghiu Nicolae - Sebastian, în calitate de succesori legali, respectiv de moștenitori legali (fii) ai defunctei Gheorghiu Elena, au drepturi succesorale de câte ½ parte din masa succesorală, respectiv asupra imobilului de natură construcție, situat în municipiul Sighișoara, str. Traian nr. 3, având calitatea de  coproprietari ai acestuia;

Având în vedere înscrierile din Cartea Funciară nr. 58917 Sighișoara (C.F. vechi nr. 5521), nr. top. 632/2, 632/1/1, 633/1, potrivit cărora imobilul de natură construcție aparține coproprietarilor Gheorghiu Nicolae - Sebastian și Gheorghiu Daniel, iar terenul se află în administrarea municipiului, fiind cuprins în listele de inventar ale Municipiului Sighișoara – domeniul privat, având nr. de inventar 52.232;

Având în vedere cererea înregistrată la Municipiul Sighișoara cu nr. 1.742/16.01.2025, prin care doamna Papp Julianna, în calitate de moștenitoare a defunctei Simo Irma, solicită preluarea contractului de închiriere nr. 9/2006, așa cum a fost modificat și prelungit prin actele adiționale nr. 1/2010, nr. 2/2016 și nr. 3/2020, având ca obiect terenul în suprafață de 187 mp. (curți și grădină), parte din terenul în suprafață totală de 1.130 mp., înscris în Cartea Funciară nr. 51449 Sighișoara (C.F. vechi nr. 5388), nr. cad vechi 1029, nr. top 559/1, 560, nr. cad 51449, situat în municipiul Sighișoara, str. Mihai Eminescu nr. 8;

Ținând cont de Certificatul de moștenitor cu nr. 169/02.12.2024, emis de B.I.N. Urian Marcel Cosmin, potrivit căruia doamna Papp Julianna a dobândit, în calitate de succesor legal al defunctei Simo Irma, drepturi asupra construcției edificată pe terenul închiriat, respectiv dreptul de proprietate asupra apartamentului II din imobil, potrivit C.F. nr. 51449-C1-U2 Sighișoara, având atribuită și cota de 55/1.130 părți teren în folosință, conform înscrierilor din C.F.;

Având în vedere faptul că imobilele de natură teren, care fac obiectul contractelor de închiriere amintite mai sus, sunt situate în intravilanul municipiului Sighișoara și sunt cuprinse în listele de inventar ale Municipiului Sighișoara – domeniul privat;

Având în vedere faptul că, Municipiul Sighișoara ca unitate administrativ - teritorială, deține rangul de posesor al terenurilor antemenționate, în exercitarea stăpânirii lor comportându-se ca un bun proprietar prin posesia ca stare de fapt, care conferă posibilitatea apropierii și stăpânirii bunurilor, precum și folosința acestora prin posibilitatea utilizării lor și a culegerii fructelor acestora; 
Văzând că, Municipiul Sighișoara îndeplinește calitatea de posesor, prin elementul corpus, respectiv, există contact direct cu bunurile, acestea fiind stăpânite în materialitatea lor, prin realizarea de 
fapte materiale, încheindu-se acte juridice prin care exercită prerogativele unui drept real principal;

Având în vedere faptul că terenurile care fac obiectul contractelor de închiriere menționate mai sus sunt situate în intravilanul municipiului Sighișoara, aparțin domeniului privat al Municipiului Sighișoara, respectiv se află în administrarea acestuia, și nu fac obiectul vreunei restituirii în temeiul Legii nr. 10/2001 privind regimul juridic al unor imobile preluate în mod abuziv, în perioada 6 martie 1945 - 22 decembrie 1989, republicată, cu modificările și completările ulterioare;

Având în vedere că terenul înscris în Cartea Funciară nr. 58917 Sighișoara (C.F. vechi nr. 5521), nr. top. 632/2, 632/1/1, 633/1, face obiectul unei cereri de restituire întemeiată pe dispozițiile Legii nr. 18/1991, Legea fondului funciar, republicată, cu modificările și completările ulterioare, depusă în vederea dobândirii dreptului de proprietate asupra terenului aferent locuinței și anexelor gospodărești;

Având în vedere prevederile art. 555 - 566 și art. 1777 - 1823 din Legea nr. 287/2009 privind Codul civil, republicat, cu modificările și completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Hotărârii Consiliului Local Sighișoara nr. 194/19.12.2024 privind stabilirea impozitelor și taxelor locale pentru anul 2025, anexa nr. 8 – Nivelul taxelor și chiriilor pentru bunurile aparținând domeniului public și privat al Municipiului Sighișoara;

Dat fiind că, potrivit prevederilor Legii nr. 227/2015 privind Codul fiscal, cu modificările și completările ulterioare, chiriașii datorează taxă pe teren pentru terenurile închiriate și potrivit prevederilor Legii nr. 207/2015 privind Codul de procedură fiscală, cu modificările și completările ulterioare, se justifică și actualizarea clauzelor contractuale, respectiv modificarea art. 7 și art. 15 din contractele de închiriere ce au ca obiect terenuri aferente locuințelor (curți - construcții) și terenuri cu categoria de folosință arabil;

Ținând cont de faptul că, prin preluarea, modificarea și prelungirea contractelor de închiriere se aduc venituri suplimentare la bugetul local;
Având în vedere Raportul de specialitate al Direcției Arhitect Șef – Compartimentul Administrarea Domeniului Public și Privat, înregistrat cu nr. 28.238/08.09.2025, prin care se propune preluarea, modificarea și prelungirea contractelor de închiriere a unor terenuri aparținând domeniului privat al Municipiului Sighișoara;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

       H O T Ă R Ă Ş T E:

Art. 1. (1) Se aprobă, începând cu data de 01.10.2025, preluarea contractului de închiriere nr. 14/26.02.2021, așa cum a fost modificat și completat prin actul adițional nr. 1/26.02.2021, având ca obiect terenul în suprafață de 412 mp., cu destinația de teren curți - constructii – 198 mp. și teren arabil – 214 mp., aferent construcției situate în municipiul Sighișoara, str. Traian nr. 3, înscrisă în Cartea Funciară nr. 58917 Sighișoara (C.F. vechi nr. 5521), nr. top. 632/2, 632/1/1, 633/1, de către domnii Gheorghiu Nicolae - Sebastian și Gheorghiu Daniel în calitate de moștenitorii legali ai fostei chiriașe a terenului, numita Gheorghiu Elena, urmare a decesului acesteia din urmă. 

   (2) Durata termenului de închiriere rămasă din durata iniţială de cinci ani a contractului de închiriere este de 3 (trei) luni, respectiv de la data de 01.10.2025 până la data de 31.12.2025.
(3) Se aprobă prelungirea contractului de inchiriere, așa cum a fost preluat potrivit prevederilor art. 1 alin. (1) din prezenta, pe o perioadă de 5 (cinci) ani, începând cu data de 01.01.2026, în condițiile contractului de închiriere.

(4) Cuantumul chiriei va fi actualizat conform prevederilor legale aplicabile în materie, în vigoare la data preluării contractului, potrivit art. 1 alin. (1) din prezenta hotărâre.

(5) Se aprobă modificarea prevederilor art. 7 din Capitolul IV. PREȚUL ȘI MODALITĂȚI DE PLATĂ al contractului de închiriere, preluat potrivit prevederilor art. 1 alin. (1) din prezenta, care va avea următorul conținut:

,,Plata chiriei se va face prin virament în contul proprietarului/administratorului nr. RO63TREZ47821A300530XXXX, deschis la Trezoreria Sighişoara, în numerar, la casieriile Municipiului Sighișoara sau on-line prin ghiseul.ro (Sistemul Național Electronic de Plată Online cu Cardul Bancar), semestrial, cu scadența în data de 31.03 și 30.09 a anului în curs, începând cu data încheierii contractuluiˮ.
(6) Se aprobă modificarea prevederilor art. 15 din Capitolul VIII. RĂSPUNDEREA CONTRAC- TUALĂ  al contractului de închiriere, preluat potrivit prevederilor art. 1 alin. (1) din prezenta, care va avea următorul conținut:

,,Neplata chiriei la termen atrage majorări de întârziere și conduce la punerea de drept în întârziere a chiriașului, conduită ce îl îndreptățește pe proprietar/administrator să perceapă majorări de întârziere. Nivelul majorării de întârziere este de 1% din cuantumul chiriei neachitate în termen, calculată pentru fiecare lună sau fracţiune de lună, începând cu ziua imediat următoare termenului de scadenţă şi până la data stingerii sumei datorate, inclusiv, conform prevederilor Legii nr. 207/2015 privind Codul de procedură fiscală, cu modificările și completările ulterioare.

Cuantumul majorărilor de întârziere la plată poate suferi modificări în funcție de reglementările legale în vigoare, aplicabile, modificarea acestora operând prin efectul legii (ope legis), fără a fi necesară încheierea unui act adițional în acest sensˮ.

           (7) Modificarea și prelungirea contractului de închiriere se vor face prin act adiţional.

 (8) Restul clauzelor contractuale din contractul de închiriere, așa cum a fost preluat potrivit prevederilor art. 1 alin. (1) din prezenta hotărâre, își mențin valabilitatea între Municipiul Sighișoara și actualii chiriași, moștenitori ai defunctei Gheorghiu Elena, respectiv domnii Gheorghiu Nicolae - Sebastian și Gheorghiu Daniel.

Art. 2. În situația în care, urmare a soluționării cererii formulate în temeiul Legii nr. 18/1991, Legea fondului funciar, republicată, cu modificările și completările ulterioare, chiriașii dobândesc dreptul de proprietate asupra terenului care face obiectul contractului de închiriere prevăzut la art. 1 din prezenta hotărâre, aceștia au obligația de a înștiința în scris municipiul Sighișoara, respectiv compartimentul de specialitate – Compartimentul Administrarea Domeniului Public și Privat, în termen de 10 de zile de la data dobândirii dreptului de proprietate.

Art. 3. (1) Se aprobă, începând cu data de 01.10.2025, preluarea contractului de închiriere nr. 9/2006, așa cum a fost modificat și prelungit prin actele adiționale nr. 1/2010, nr. 2/2016 și nr. 3/2020, având ca obiect terenul situat în municipiul Sighișoara, str. Mihai Eminescu nr. 8, în suprafață de 187 mp. (curte și grădină), parte din terenul în suprafață totală de 1.130 mp., înscris în Cartea Funciară nr. 51449 Sighișoara (C.F. vechi nr. 5388), nr. cad vechi 1029, nr. top 559/1, 560, nr. cad 51449, de către doamna Papp Julianna, în calitate de moștenitoare a defunctei Simo Irma, fosta chiriasă a terenului, urmare a decesului acesteia din urmă. 

(2) Durata termenului de închiriere rămasă din durata iniţială de cinci ani a contractului de închiriere este de 3 (trei) luni, respectiv de la data de 01.10.2025 până la data de 31.12.2025.
(3) Se aprobă prelungirea contractului de inchiriere, așa cum a fost preluat potrivit prevederilor art. 3 alin. (1) din prezenta, pe o perioadă de 5 (cinci) ani, începând cu data de 01.01.2026, în condițiile contractului de închiriere.

(4) Cuantumul chiriei va fi actualizat conform prevederilor legale aplicabile în materie, în vigoare la data preluării contractului, potrivit art. 3 alin. (1) din prezenta hotărâre.

(5) Se aprobă modificarea prevederilor art. 7 din Capitolul IV. PREȚUL ȘI MODALITĂȚI DE PLATĂ al contractului de închiriere, preluat potrivit prevederilor art. 3 alin. (1) din prezenta, care va avea următorul conținut:

,,Plata chiriei se va face prin virament în contul proprietarului/administratorului nr. RO63TREZ47821A300530XXXX, deschis la Trezoreria Sighişoara, în numerar, la casieriile Municipiului Sighișoara sau on-line prin ghiseul.ro (Sistemul Național Electronic de Plată Online cu Cardul Bancar), semestrial, cu scadența în data de 31.03 si 30.09 a anului în curs, începând cu data încheierii contractuluiˮ.

(6) Se aprobă modificarea prevederilor art. 15 din Capitolul VIII. RĂSPUNDEREA CONTRAC-TUALĂ  al contractului de închiriere, preluat potrivit prevederilor art. 3 alin. (1) din prezenta, care va avea următorul conținut:
,,Neplata chiriei la termen atrage majorări de întârziere și conduce la punerea de drept în întârziere a chiriașului, conduită ce îl îndreptățește pe proprietar/administrator să perceapă majorări de întârziere. Nivelul majorării de întârziere este de 1% din cuantumul chiriei neachitate în termen, calculată pentru fiecare lună sau fracţiune de lună, începând cu ziua imediat următoare termenului de 
scadenţă şi până la data stingerii sumei datorate, inclusiv, conform prevederilor Legii nr. 207/2015 privind Codul de procedură fiscală, cu modificările și completările ulterioare.
Cuantumul majorărilor de întârziere la plată poate suferi modificări în funcție de reglementările legale în vigoare, aplicabile, modificarea acestora operând prin efectul legii (ope legis), fără a fi necesară încheierea unui act adițional în acest sensˮ.

(7) Modificarea și prelungirea contractului de închiriere se vor face prin act adiţional.

 (8) Restul clauzelor contractuale din contractul de închiriere, așa cum a fost preluat potrivit prevederilor art. 3 alin. (1) din prezenta hotărâre, își mențin valabilitatea între Municipiul Sighișoara și actuala chiriașă, moștenitoare a defunctei Simo Irma, doamna Papp Julianna.

Art. 4. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Direcţia Arhitect Șef, Compartimentul Administrarea Domeniului Public şi Privat – Direcţia Arhitect Șef, Compartimentul Buget, Contabilitate, Salarizare – Direcția Economică, Compartimentul Impozite și Taxe – Serviciul Impozite, Taxe și Executare Creanțe – Direcția Economică şi Compartimentul Juridic din cadrul Municipiului Sighişoara.

Art. 5. Prin grija doamnei Bizo Anca, Secretar General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet, la adresa www.primariasighisoara.ro.
PREŞEDINTE DE ŞEDINŢĂ,
  

     Grecu Andrei - Victor                          
                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;

  4 ex. Compartimentul Administrarea Domeniului Public și Privat – Direcția Arhitect Șef;

  1 ex. Compartimentul Buget, Contabilitate, Salarizare – Direcția Economică;

  1 ex. Compartimentul Impozite și Taxe – Serviciul Impozite, Taxe și Executare Creanțe – Direcția Economică;
  1 ex. Compartimentul Juridic.
14 ex.  

B.A. 

